Liqeni i Ujmanit

Liqeni i Ujmanit është një liqen artificial që shtrihet në pjesën veriperëndimore të Kosovës dhe një pjesë e vogël e liqenit kalon në territorin e Serbisë. 

 Gjeografia 
Liqeni i Ujmanit shtrihet në rrjedhën e mesme të lumit Ibër dhe në një distancë prej rreth 15 km në veriperëndim të Mitrovicës midis malit të Rogoznës në verilindje dhe atij të Moknës në jugperëndim. Liqeni i Ujmanit ka një sipërfaqe prej 11.9 km², nga të cilat 9.2 km² në territorin e Kosovës dhe 2.7 km² në territorin e Serbisë. Shprehur në gjatësi, liqeni është i gjatë 18 km, nga cilat 15 km i përkasin Kosovës, ndërsa pjesa tjetër Serbisë. 

Liqeni është formuar nga ndërtimi i pendës në lumin Ibër, i cili rrjedh në liqen. Shtrati i liqenit ndjek formën gjarpëruese të luginës së Ibrit, e ndërtuar në këtë sektor pothuajse tërësisht nga terrigjenë të paleozoit e të mesozoit. Liqeni i Ujmanit ka një vëllim uji prej 390 milionë m3, niveli mesatar i pasqyrës së ujit arrin 690 metra mbi nivelin e detit. Furnizohet kryesisht nga rrjeti ujor i lumit Ibër. Shpatet rrethuese vishen nga një mbulesë dushku. Ujërat e Liqenit të Ujmanit furnizojnë hidrocentralin e Ujmanit si dhe një pjesë të Hidrosistemit Ibër-Lepenc. 

 Galeria 

 Shih edhe 
 Sitnica
 Lumi Ibër
 Liqeni i Mitrovicës
 Liqenet e Kosovës
 Komuna e Zubin Potokut

 Referime 

 Lidhje të jashtme 

Kategoria:Gjeografia e Kosovës
Kategoria:Turizmi në Kosovë
Kategoria:Liqene në Kosovë